อนุทิน จัดหนัก เตรียมเสนอยกเลิก Visa On Arrival คนจีนพรุ่งนี้ 
อนุทิน เตรียมเสนอยกเลิก Visa On Arrival คนจีนพรุ่งนี้ สร้างความมั่นใจให้คนไทย ลั่น กราบเท้าก็ได้ วอน งดแชร์ข่าวปลอม ไวรัสโคโรนา บอกไวรัสไม่น่ากลัวเท่า wifi ปัดตอบ คนขับแท็กซี่ติดเชื้อวันที่ 30 ม.ค.นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ยืนยัน ไทยพร้อมนำเครื่องบินพาณิชย์ไปรับคนไทยจากเมืองอู่ฮั่นกลับเมืองไทย ทันที ที่จีนอนุญาต แต่ขณะนี้ยังไม่ได้รับการยืนยัน วัน-เวลา และสถานที่แต่อย่างใด ส่วนที่มีกระแสข่าวว่า จะรับกลับมาในวันที่ 4 ก.พ.นั้น ไม่ขอยืนยัน เพราะต้องรอจีนแจ้งมาแต่ตอนนี้ไทยเตรียมแผนการรองรับคนไทยที่มาจากจีนไว้หมดแล้ว ทั้งนี้ทางเครื่องบิน บุคลากรทางการแพทย์ และเวชภัณฑ์อย่างไรก็ตาม ขณะนี้ยังไม่มีรายงานว่ามีคนไทยในเมืองอู่ฮั่น ป่วยหรือติดเชื้อจากไวรัสโคโรน่าส่วนกรณีกระแสข่าวคนขับแท็กซี่ รับนักท่องเที่ยวจีนจากสุวรรณภูมิ ติดเชื้อจากไวรัสโคโรน่านั้น ขอให้อธิบดีกรมควบคุมโรค เป็นผู้ชี้แจงรายละเอียดจะดีกว่า เพราะขณะนี้ มีทั้งข่าวจริง และข่าวปลอม จึงวอนขอโซเชียล ยกเลิกเฟกนิวส์ส่วนการเอาผิดการแชร์ข้อมูลเฟกนิวส์ยังไม่ใช่เวลา ขอคนกลุ่มนี้อย่าทำอย่าสร้างข่าวเท็จ พร้อมยืนยันนักท่องเที่ยวจีนที่เดินทางเข้ามาในประเทศไทย ไม่ได้มีจำนวนมากถึง 2 ล้านคน จากที่มีการนำเสนอข่าว แต่เพียงหลักหมื่น เพราะไม่มีทัวร์ไม่มีไฟลท์บินจากจีนแล้ว เพราะจากการลงพื้นที่ตรวจสอบที่สนามบินเชียงใหม่ เมื่อวานนี้ พบว่า มีคนจีนเดินทางมาแต่ละเที่ยวบินน้อยลง 80% จากเดิมมีคนจีนเที่ยวบินละ ประมาณ 200 คน เหลือ 18-20 คนต่อเที่ยวบิน โดยภาพรวมลดลงด้วยตัวเองอยู่แล้ว ขณะที่สนามบินสุวรรณภูมิ ก็มีการแยกไฟลท์บินจากจีนเข้าหลุมจอดพิเศษ และ มี 3. ด่านในการตรวจสอบควบคุม ขณะเดียวกันตำรวจตรวจคนเข้าเมืองก็สแกนช่วยอีกด่าน ดังนั้นการควบคุมสถานการณ์ไวรัสโคโรน่าไม่กลัว แต่กลัวไวไฟมากกว่านายอนุทิน ยังกล่าวอีกว่า วันพรุ่งนี้จะประชุม คณะอำนวยการเตรียมความพร้อม เพื่อป้องกันและแก้ไขปัญหาโรคอุบัติใหม่แห่งชาติ และ จะเสนอให้รัฐบาลพิจารณามาตรการป้องกัน ไวรัสโคโรน่าโดยจะเสนอให้ยกเลิก Visa On Arrival เพื่อจำกัดนักท่องเที่ยวจีน ที่จะเดินทางเข้ามาในประเทศไทย เพื่อสร้างความอุ่นใจ สบายใจ ให้กับคนไทย เพราะสุขภาพของประชาชนสำคัญที่สุด
อนุทิน เตรียมเสนอยกเลิก Visa On Arrival คนจีนพรุ่งนี้ สร้างความมั่นใจให้คนไทย ลั่น กราบเท้าก็ได้ วอน งดแชร์ข่าวปลอม ไวรัสโคโรน่าบอกไวรัสไม่น่ากลัวเท่า wifi ปัดตอบคนขับแท็กซี่ติดเชื้อ
ไวรัสโคโรน่า,ไวรัสโคโรนา,โคโรน่าไวรัส,ไวรัสอู่ฮั่น,ยกเลิกวีซ่าคนจีน,ยกเลิกวีซ่า,Visa On Arrival,ข่าวทั่วไป